Brøndby og Tottenham har holdt møde om en aftale mellem klubberne.

Det kan B.T. afsløre.

Ifølge B.T.s kilder har Brøndbys formand, Jan Bech Andersen, selv været til mødet om planerne.

Jan Bech Andersen har været på besøg hos Tottenham-formanden, Daniel Levy, sammen med den danske agent Evren Sahin for at tale tingene igennem.

Og Tottenham-bossen har sågar fået et billede af Brøndby-trøjen med eget navn på som gave.

Lige nu peger alt på, at der er tale om et samarbejde med fokus på udvikling.

Jan Bech Andersen bor til daglig i London og har populært sagt baghave i London-klubbens territorium.

B.T. forsøger at få en kommentar fra Jan Bech Andersen.